21/03/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Publicacion de resolución

Examinado o expediente instruído a pedimento da empresa “RED ELÉCTRICA DE ESPAÑA, S. A. U.”, con enderezo a efectos de notificación en Paseo Conde de los Gaitanes, no 177, 28109 Alcobendas (Madrid), resultan os seguintes Primeiro.- Con data 23 de outubro de 2009, a citada empresa solicita a autorización administrativa, a aprobación do proxecto de execución e a declaración de utilidade pública, en concreto, da citada instalación, presentando a preceptiva documentación á que fai referencia o Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo.- As características técnicas básicas da instalación son as seguintes: Ampliación da subestación de Mazaricos 220 kV, consistente na instalación dunha dobre barra, coas seguintes novas posicións pertencentes á rede de transporte: - Unha posición de tiña de entrada da nova tiña Lousame 220 kV. - Unha posición de acoplamento e medida. - Unha posición de reserva para futuras ampliacións. Concello: Mazaricos (A Coruña). Terceiro.- Con data 30 de novembro de 2009, e de acordo co recollido no artigo 114 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, a Dirección Xeral de Política Enerxética e Minas do Ministerio de Industria, Turismo e Comercio, informa favorablemente a autorización do devandito proxecto. Cuarto.- Con data 1 de marzo de 2010, a Secretaría Xeral de Calidade e Avaliación Ambiental emite informe relativo á tramitación ambiental a seguir en proxectos de ampliación de subestacións eléctricas existentes a 220 kV, consistentes na instalación de novas posicións dentro do recinto existente da propia subestación, como é o caso do proxecto obxecto da presente resolución, informando que este tipo de proxectos non se atopan incluidos entre os contemplados na lexislación sobre avaliación de impacto ambiental. Quinto.- Con data 13 de outubro de 2011, Red Eléctrica de España, S. A. U. presenta escrito ante esta consellería no que solicita o desistimento da súa solicitude de declaración de utilidade pública, en concreto, da citada instalación, no presente expediente, proseguíndose os trámites a efectos de que sexa outorgada a autorización administrativa e a aprobación do proxecto de execución. Sexto.- Por Resolución do 9 de novembro de 2011 da Xefatura Territorial da Consellería de Economía e Industria da Coruña, someteuse a información pública a solicitude de autorización administrativa das instalacións eléctricas de referencia, publicándose no D. O. G. do 2 de decembro de 2011 e no B. O. P. da Coruña do 28 de novembro de 2011. Sétimo.- Durante o período en que se someteu a trámite de información pública non consta a presentación de alegacións. Oitavo.- Separadamente, presentáronse aquelas partes do proxecto que afectan a bens, instalacións, obras ou servizos, centros ou zonas dependentes doutros Organismos Públicos ou Corporacións, co fin de que, no seu caso, establecesen o condicionado procedente. Noveno.- Con data 7 de febreiro de 2012, os servizos técnicos da Xefatura Territorial da Consellería de Economía e Industria da Coruña informan favorablemente a solicitude obxecto deste expediente, en relación coa concesión da autorización administrativa, quedando pendente o informe sobre a aprobación do proxecto de execución, á espera da subsanación do mesmo por parte da empresa promotora, en resposta aos requirimentos efectuados pola devandita xefatura territorial. Primeiro.- A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 13/2012, do 4 de xaneiro, polos que se fixa a estrutura orgánica da Xunta de Galicia e das consellerías desta (DOG do 20/04/2009 e 05/01/2012, respectivamente), Decreto 324/2009, do 11 de xuño (DOG do 17/06/09) polo que se establece a estrutura orgánica da Consellería de Economía e Industria, Decreto 36/2001, do 25 de xaneiro polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo e a Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Segundo.- O proxecto cumpre o disposto no Regulamento sobre centrais eléctricas, subestacións e centros de transformación, aprobado polo Real Decreto 3275/1982, de 12 de novembro. Terceiro.- No expediente instruído ao efecto cumpríronse os trámites regulamentarios. Esta dirección xeral, de acordo co que antecede e no exercicio das competencias que ten atribuídas.1. Autorizar administrativamente a “AMPLIACIÓN DA SUBESTACIÓN DE MAZARICOS 220 KV — NOVA POSICIÓN DE LIÑA LOUSAME 220 KV — NOVA POSICIÓN DE ACOPLAMENTO”, no termo municipal de Mazaricos (A Coruña). 2. Aceptar o desistimento de Red Eléctrica de España S. A. U. en canto á súa solicitude de declaración de utilidade pública, en concreto, da instalación eléctrica que se cita. Todo isto de acordo coas condicións seguintes: Primeira.- Dentro do prazo de seis meses, contados a partir da data de notificación da presente resolución, a empresa promotora deberá presentar ante a Xefatura Territorial da Consellería de Economía e Industria da Coruña, o proxecto de execución corrixido, de acordo cos requirimentos de subsanación realizados por esa xefatura territorial, solicitando a súa aprobación. Producirase a caducidade da presente autorización administrativa, se trañscorrido o devandito prazo, o proxecto corrixido non fora presentado, podendo solicitar o peticionario, por razóns xustificadas, prórroga do prazo establecido, previa a correspondente solicitude acompañada da xustificación técnica ou a exposición da causa de forza maior causante da demora. Segunda.- A administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, de 22 de xullo, por incumprimento das condicións impostas ou por calquera outra causa excepcional que o xustifique. Terceira.- Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 29 de febreiro de 2012 O director xeral de Industria, Enerxía e Minas Ángel Bernardo Tahoces